text: Lors vousist moult bien estre aillours;
   Car il li prist si grans paours
   Que cel home vi si hideus,
   Et qu'ele ert seule et il ert seus,
   Que ele moult haut s'escria :
   "Harou ! Qu'est ce que je voi là?
   Je crois que ce soit anemis.
   Cléomadès, biaus dous amis,
   Com à dure heure m'assenti
   À ce que me laissastes ci
   Pour aler querre plus de gent !
   Je l'amasse miex autrement.
   Encor n'estes vous gaires loing,
   Or auroie de vous besoing.
   Lasse ! que m'est-il avenu?"
  